**Известување за концентрација со која АЛФИ ПЕ д.о.о. специјализиран инвестициски фонд к.д.** **Љубљана, Словенија, ќе стекне контрола над ВЕМО ТРАДЕ, трговско друштво за производство, трговија и услуги ДОО, Копривница, Република Хрватска**

**(предмет бр. 08-59/2023)**

Согласно член 15 од Законот за заштита на конкуренцијата („Службен весник на Република Македонија“ бр.145/10, 136/11, 41/14, 53/16 и 83/18), на ден 31.03.2023 година, до Комисијата за заштита на конкуренцијата е доствено известување за концентрација со која друштвото АЛФИ ПЕ д.о.о. специјализиран инвестициски фонд к.д. со седиште на Веровшкова улица 55А, 1000 Љубљана, Словенија има намера да стекне контрола над ВЕМО ТРАДЕ, трговско друштво за производство, трговија и услуги ДОО со седиште на ул. Иван Ѓуркан бр. 9, Копривница, Република Хрватска.

**Учесници во концентрацијата и нивни деловни активности:**

АЛФИ ПЕ д.о.о. специјализиран инвестициски фонд к.д, е приватен капитален фонд и е независен фонд за приватен капитал со инвестициски потенцијал од околу 70 милиони ЕУР. Фондот се фокусира на инвестирање во развој кај иновативни и брзорастечки мали и средни претпријатија од прва класа и средни капитали основани или кои го водат својот бизнис претежно во Словенија и во Хрватска.

Регистрирана дејност на Друштвото е: дејност на старателски и други фондови и други финансиски ентитети.

АЛФИ ПЕ д.о.о. специјализиран инвестициски фонд к.д, работи во рамките на Словенечката инвестициска програма за капитален раст. Станува збор за програма на сопственичко инвестирање во износ од 100 милиони ЕУР, кои СИД банка и Европскиот инвестициски фонд (ЕIF) ја основаа во ноември 2017 година.

Целта на програмата е сопственичка поддршка на словенечките иновативни и брзорастечки мали и средни претпријатија, mid-cap фирмите со до 3000 вработени и отворање на нови работни места во Словенија. Програмата е поддржана од Европскиот фонд за стратешки инвестиции (EFSI), кој претставува јадро на Инвестицискиот план за Европа (<https://www.sid.si/velika-podjetja/osnovneinformacije-o-segip>).

АЛФИ Групата моментално има 2 поврзани друштва во Република Северна Македонија:

-Друштво за трговија и услуги АПОЛЛО МК ДООЕЛ Скопје , со седиште на бул. Киро Глигоров бр. 13 Скопје, со дејност трговија на големо со друга стока за домаќинства, и

-Друштво за услуги ПРО КОЛЕКТ ДООЕЛ Скопје, со седиште на ул. Христо Татарчев бр. 121-Г Скопје, со дејност на агенциите за собирање и наплата на сметки и кредитни канцеларии.

Регистирана дејност на ВЕМО ТРАДЕ, трговско друштво за производство, трговија и услуги ДОО е производство на брановидна хартија и картон и пакување од хартија и картон, но истото всушност се занимава со производство на хартиени кеси, и не произведува хартија за кесите.

ВЕМО ТРАДЕ, трговско друштво за производство, трговија и услуги ДОО не е присутно на македонскиот пазар .

Подносителот смета дека релевантниот пазар на производ е пазарот на производство на хартиени кеси.

*Врз основа на прелиминарното испитување Комисијата утврди дека предметната концентрација може да потпадне под одредбите на Законот за заштита на конкуренцијата. Сепак конечната одлука по ова прашање е резервирана.*

*Комисијата ги повикува заинтересираните трети страни да достават забелешки и мислења за оваа концентрација до Комисијата. Забелешките и мислењата на заинтересираните трети страни можат да се испратат на адреса: ул. „Св. Кирил и Методиј“ бр.54, Скопје или по e-mail: kzk@kzk.gov.mk и истите треба да пристигнат до Комисијата во рок од 10 дена од денот на објавување на ова известување****.***

**05.04.2023 година**

**Скопје**